**Teabepäev: Aruküla mõisa peahoone (Koeru Keskkooli õppehoone) renoveerimine.**

**Teabepäeva koht: KOERU KULTUURIMAJA, Paide tee 3, Koeru (suur saal).**

**Teabepäeva aeg: 05.05.2015.a., algus kell 11:00, eeldatav lõpp kell 14:00.**

**PROGRAMM**

1. Avasõna – Aldo Tamm, vallavanem.

2. Ülevaade Aruküla mõisa peahoone renoveerimise hetkeseisust: Oleg Baum, Aruküla mõisa peahoone renoveerimise projektijuht.

3. Lühiülevaade programmist „Mõisakoolid – säilitamine läbi kasutamise“ – Riin Alatalu, Kultuuriministeeriumi EMP mõisakoolide programmijuht.

4. Küsimused – vastused esinejatele.

5. Kokkuvõte, teabepäeva lõpetamine.

6.Renoveeritava Aruküla mõisa peahoone ülevaatus (kõik soovijad).

Teabepäevast võtsid osa: Kultuuriministeeriumi, Muinsuskaitseameti, Koeru Vallavalitsuse, Tallinna Linnaehituse AS, Tarrest LT OÜ, AS Infragate Eesti esindajad; Kalju Palo, arhitekt – renoveerimisprojekti autor; valla elanikud; Hilkka Hiiop – kunstiajaloolane, Eesti Kunstiakadeemia.

**Teabepäeva lühikokkuvõte**

1. Avasõnaga esines Koeru vallavanem hr Aldo Tamm. Oma sõnavõtus rääkis ta Projekti (Projekt – Koeru mõisa peahoone renoveerimine) teavitustegevusest, ehituse käigus said osapooled nii suursugusel ja keerukal objektil uusi kogemusi ja õpetust. Mainis, et kõike ei ole võimalik ette näha projekteerimisel, näiteks ehituse kestel tehtud uuringute tulemusel tulid välja maalingute fragmendid mis said lisatööde käigus proua Hilkka Hiiopi juhendamisel meisterliku vormistuse. Oma kõnes hr Tamm puudutas ka ehitusel tekkinud kvaliteedi nõuetest mittekinnipidamist ehitaja poolt ja valla poolt hangete korras kaasatud järelevalvete tähelepanematust. Samuti ehitaja põhjendamatut lisakulude nõuet ja sellest tulenevaid erimeelsusi ning toonitas, et vaatamata erimeelsustele ehitaja jätkab katusetööde tegemist. Tänas Muinsuskaitseametit ja Kultuuriministeeriumi järelevalve teostajat, härra Jaan Vali asjakohaste tähelepanekute, ettepanekute ja nõudmiste eest. Samas avaldas nördimust muinsuskaitse Järvamaa vaneminspektor, härra Tiit Schvede mitteadekvaatse informatsiooni kohta rahvusringhäälingus.

2. Oleg Baum, Aruküla mõisa peahoone renoveerimise projektijuht andis lühiülevaate Aruküla mõisa peahoone renoveerimise hetkeseisust. Renoveeritavas hoones on 2 põhikorrust, väike keldrikorrus ja pööning. Hoone suletud netopind on 1414,7 m2, ruume on kokku 40, sh 1. korrusel 23 ja 2. korrusel 17. Ehitustöödega alustati 2014.a. juunis, seega ehitustööd on kestnud juba ca 11 kuud. Kogu Projekti maksumus on 1 122 565,00.- eurot, sh ehitustööde maksumus moodustab 1 037 092,25.- eurot. Seisuga 30.04.2015 on täidetud ca 80% lepingulisest mahust. Tööliikide lõikes on valmidus järgmine:

aknad ca 95%; välisuksed ca 70%; katusetööd ca 40%; siseuksed 100%; põrandad 100%; laed ca 99%; siseviimistlus (põranda-, seina-, laekatted) ca 95%; tehnosüsteemid ca 80%; seinatahveldised ca 95%; välirajatised (malmaia restaureerimine) ca 50%. Alltöövõtjate arv ehitusel – 5.

3. Järgnevalt anti sõna Hilkka Hiiop`ile, kes rääkis maalingutest, restaureerimisest nii üldisemalt kui ka Aruküla mõisa peahoonega seonduvalt. Esineja nentis, et igal aastal avastatakse uusi maalinguid. Antiikmaalingud olid teadmata kuni XVIII sajandini. Maalilingute kunst jõudis Eestisse Itaaliast ja avaldas mõju meie mõisade kujundamisel. Pr Hiiop andis lühiülevaate Norra, Liigvalla, Rutikvere, Varangu, Kiltsi, Lohu, Hõreda, Vatla, Suure-Kõpu mõisamaalingutest. Põhjalikumalt peatus Aruküla mõisa peahoone maalingutel, sh aknamaalingutel, mis on maalitud kuskil 1830-tel aastatel ja nüüdseks restaureeritud.

4. Lühiülevaatega programmist „ Mõisakoolid – säilitamine läbi kasutamise“ esines Riin Alatalu, Kultuuriministeeriumi EMP mõisakoolide programmijuht. Programm kestab juba kolmandat aastat. Eestis on olnud enam kui 1200 mõisa ja viimase saja aasta jooksul on endistes mõisahoonetes tegutsenud 300 kooli. Praegu on neid 65. Programmi raames restaureeritakse 4 mõisakooli. Pr Alatalu märkis, et on oluline, et kooli pidamisse, aga ka selle kasutamisse on kaasatud ka kogukond, seetõttu on programmi raames tehtud ka erinevaid koolitusi nii kogukonnale kui ka õpetajatele. Arhitektuurimuuseumis avatakse 19. juunil suur mõisate ja mõisakoolide teemaline näitus, sh mõisade interjööri näitus. 19. Novembril on Vääna mõisas kavandatud programmi lõppkonverents, mille teema on „Väikese maakooli võimalus“.

5. Teabepäeva kokkuvõtte tegi Oleg Baum, Aruküla mõisa peahoone renoveerimise projektijuht ning kutsus soovijaid vaatama Aruküla mõisa peahoonet.

6. Toimus renoveeritava Aruküla mõisa peahoone ülevaatus, millest võtsid osa kõik soovijad. Hilkka Hiiop näitas kohapeal avastatud ja restaureeritud maalinguid ning andis nende kohta asjatundja selgitusi.